《参云亭纳凉小集二首 其一》
宋代·苏籀

设醴兹晨遨饫时，四围青峭互巇嶷。橐衣随牒何曾卜，饵药衔杯稍信医。

短舞不妨擎菡萏，谈谐且勿负玻瓈。老夫直辔循吾范，无使斯民有以窥。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。